title: Muisca vundopa
text: Ugale miel duyur, abdida betcoba koe tamava kruldeyer, pune afi koe rapa yoltkirafa gu Chiminigagua tiyir lizu divstiyir. Chiminigagua toz divfiyir ise va intafi afi divnediyir. Inaf taneaf redun blisik tiyid ebeltafi zveripi. Mbi benplekyud da va winta di gonexuleyed, gaeleson kan pez. Isen gael tiyir aftaf is afif. Isen viele va tamava koetalayad, pune kotcoba tiyir aftafa ise zo tuafiayar. Azon Chiminigagua va arak ke tamavaf wiceem reduyur, don an listaf plek tis Awalt is Tael.